BEYOND THE BAR
FRUGT & GRØNT
Det er Kang Hyo-min.
Frk. Kang Hyo-min?
Ja.
Det er kriminalassistent Han Su-cheol fra Jicheong.
Hvad kan jeg gøre for dig?
Frk. Kim Yeong-mi blev anholdt i dag, mistænkt for mord.
Under afhøringen
sagde hun, at du er hendes advokat.
- Kim Yeong-mi? - Ja.
Har du en personlig forbindelse til frk. Kim Yeong-mi,
eller har du repræsenteret hende?
Nej.
Jeg tror ikke, at jeg kender hende.
Hun nægter at samarbejde uden juridisk bistand.
Du har sikkert travlt,
men vil du komme til stationen og bekræfte dette?
Okay.
Det gør jeg.
Frk. Kim Yeong-mi.
Frk. Kang Hyo-min er her.
Så kom du.
Tal med hinanden.
Har vi…
…mødt hinanden før?
Jeg vidste, at du ikke ville huske mig.
Hvad?
Du er delvist ansvarlig for det, der skete mig.
Derfor
beder jeg dig repræsentere mig.
AFSNIT 10 BYSTANDER
Det siger mig ikke noget.
Heller ikke mig.
Yeong-mi er et almindeligt navn, så jeg tror, jeg har hørt det et sted.
Du mødte hende, men husker hende ikke?
Nej.
Vi kender alle dine venner.
Kan hun være en veninde fra gymnasiet?
Måske.
Vi var jo ikke sammen på gymnasiet.
Jeg tror ikke, vi var venner.
Hun er ældre end mig og gik ikke på gymnasiet.
Måske kender du offeret.
Det tjekkede jeg også, men offeret
gik kun i mellemskole, og det var ikke vores.
Gik ingen af dem på gymnasiet?
Offeret var på high school i USA.
Hun flyttede efter mellemskolen.
Hvad vil du så gøre?
Tager du sagen?
Det føles forkert ikke at tage sagen,
men siger jeg ja, skal jeg håndtere en straffesag.
Firmaet vil ikke godkende det som gratis retshjælp,
så jeg skal opkræve et honorar,
men det har frk. Kim Yeong-mi slet ikke råd til.
Hvornår kan vi gå ind?
Hvilken behandling skal du have i dag?
Den, hun fik.
Den er rigtig god.
Frk. Kang Hyo-min.
Vi ses.
Gør det meget ondt?
Nej.
Bare slap af.
- Jeg går i gang. - Okay.
Se, hvor fyldig hendes hud ser ud.
Ja, ikke? Det er virkelig effektivt.
Jeg bør også få det gjort. Får vi grupperabat, hvis vi alle gør det?
Jeg er ikke sikker.
- Spørg dem, når du får det gjort. - Lad os gå sammen. Alle tre.
Okay.
Yeong-mi Kim.
Yeong-mi Kim… Kim Yeong-mi.
SANGRIM GYMNASIUM, HANMUN MELLEMSKOLE
Du smiler igen.
Det må være frk. Choi.
Duften er allerede forsvundet.
Ja.
Hold nu op.
Hvad sker der?
Der sker en masse.
Hvad tror du, vores teams problem er?
Jeg tror ikke, der er et specifikt problem.
Vores team er alt for tørt.
Vi er så tørre, at en ørken ville ligne en oase
ved siden af vores team.
Er det sandt?
Synes du ikke, vi også bør holde teammiddage?
Det gjorde vi for nylig.
Sig ikke, at du kun vil holde én om året.
Du kom ikke engang til den sidste.
Okay, lad os holde en teammiddag.
Sådan!
Nu vi taler om det, hvad så med at gøre det i dag?
Ja, hvis de andre i teamet kan.
Da teammiddage er en forlængelse af arbejdet,
vil jeg sørge for, at alle kommer.
Tving dem nu ikke.
Selv hvis én person mangler, ødelægger det stemningen.
Især frk. Heo Min-jeong,
der ikke var med sidste gang. Jeg sørger for, at hun kommer i dag.
Hvorfor ser du sådan på mig?
Jeg følte det også sidste gang.
Frk. Heo virker lidt mindre engageret
i vores team for tiden.
Selvom jeg er hendes ligemand… Jeg mener, da jeg er hendes ligemand,
føler jeg, det er på sin plads, at jeg giver hende en opsang.
Hvad synes du?
Sig til, når du har booket et sted.
Ja.
Det ordner jeg.
Hun er færdig.
- Skål for en god dags arbejde! - Skål!
Velbekomme, alle sammen.
Op med glassene. Kom nu.
- Vi bunder. - Ingen pauser.
Skål!
Det er nok.
Spis det sammen.
- Det smelter i munden. - Spis hurtigt.
- Ingen tid til snak. Spis op. - Spis det.
Hvor er det lækkert.
Godt, så. Skal vi lave en bølgeskål?
- Ja! - Ja!
Jeg elsker bølgeskål.
Lad mig blande dem.
Du dur ikke.
Lad mig.
Kan du blande øl og soju?
Jeg er ekspert.
- Okay. - Giv mig glassene.
Alle må have ventet på i aften.
- Forholdet mellem øl og soju er afgørende. - Det ved jeg.
Du hælder for meget soju i!
- Mere. - Hvor meget hælder du i?
Ti nu stille!
Hæld lidt mindre i.
Så!
Du sagde, du var ekspert.
Lad mig gøre det.
Hvad laver du?
Jeg trængte bare til lidt frisk luft.
Er du okay?
Gik alt okay på politistationen forleden?
Vi har alle tøvet med at spørge dig,
hvad der skete.
Jeg tænker stadig.
Hvad skete der?
Min mor har altid haft problemer med mænd.
Hun er en klog kvinde,
hun har bare ikke forstand på mænd.
Da han hørte, at jeg er advokat,
overtalte han min mor
til at begå bedrageri ved at bruge mit navn.
Nogle mennesker tror åbenbart stadig på alt, hvad en advokat siger.
Offeret kræver 20 millioner won
af min mor, ellers sender de hende i fængsel.
Vores opsparing og depositum på vores hjem udgør præcis 20 millioner.
Sikket tilfælde.
Men det er lige nok til at undgå gæld.
Måske hjælper universet os.
Tyve millioner lyder måske ikke af meget,
men jeg brugte mine teenageår og tyverne
på deltidsjobs for at spare de penge op.
Du planlægger vel ikke at bruge de penge til et forlig?
Hvad kan jeg ellers gøre?
Faktisk
synes jeg, det ville være at gøre din mor en bjørnetjeneste.
Det kunne føre til en større forbrydelse senere.
Hvis en forælder springer ind i et bål,
skal det gode barn så springe ind efter dem?
Hvis du ordner dette for hende,
risikerer du at fratage hende chancen for at starte på en frisk.
Det er bedre, at hun indser det nu og begynder forfra.
Det er et nyt perspektiv.
Tak. Jeg vil tænke over det.
Er vi klar til anden omgang?
Ja!
Hvad mener du med "anden omgang"?
Vi holder det enkelt. Bare middag med en drink.
Hvor er det koldt.
Anden omgang, kom her!
Her!
Jeg er fuld. Jeg går nu.
Tak.
Kom nu.
Hun er bare så hjerteløs.
Det her er ikke sjovt.
- Jeg går også. - Hvad?
Tak for middagen. Farvel.
- Så hjerteløs. - Det er jeg!
- Du er ikke sjov. - Nej!
Jeg må også hellere gå.
Okay. Vi ses i morgen.
Så tør.
Alt for tør.
Må jeg tale med dig, frk. Choi?
Undskyld?
Okay.
Hvem er klar til anden omgang?
Her.
Hvad er det?
Jeg købte noget tøj til tvillingerne.
Mange tak.
Firmaet tilbyder også
boligdepositumlån til medarbejdere
til en pris, der er under markedsgennemsnittet.
Når du består vurderingen og officielt bliver medarbejder,
vil jeg hjælpe dig med dette.
Okay.
Med denne hjælp
vil det være godt for dig at flytte til et sted, hvor tvillingerne har det bedre.
Tusind tak.
Jeg giver dig ikke en høj score, bare fordi du er forsørger.
Selvfølgelig, det forstår jeg.
Men,
hvis du får brug for en at støtte dig til,
behøver du ikke lede andre steder. Bare kom til mig.
Okay.
Mange tak, hr. Yoon.
Sagde jeg, at du måtte komme ind?
Jeg er bare tørstig.
Hey!
Skal vi tage en øl mere?
Har du nogen?
Jeg er meget fuld
og vil i seng.
Og du skal gå.
Giv mig i det mindste noget vand.
Hør her.
Jeg siger det her som din nære ven.
Denne kvinde er forbudt.
Hvorfor?
- Jeg er ældre end dig… - Det er lige meget.
Jeg har været gift.
Jeg er ligeglad.
- Jeg har endda et barn. - Hun er voksen.
Jeg kan ikke få børn.
Det bestemmer guderne.
Du går for vidt.
- Jeg ønsker ikke flere. - Jeg presser dig ikke.
Hvad?
Hvad ellers?
Hvorfor har jeg overhovedet denne samtale med dig?
Så lad os bare date.
Fint.
Lad os sige, jeg ikke vil giftes.
Hvad med dig? Har du ubegrænset tid?
Har du overvejet omkostningen?
Vil du ikke giftes?
Jo. Det vil jeg gerne.
Med en jeg elsker.
Netop.
Det er dig, jeg elsker.
Hvordan kan jeg gifte mig med en anden, når du er der?
Du…
Jeg fortjener dig ikke.
Tror du ikke?
Så lad os gøre, hvad fulde mennesker gør.
Hvad?
Begå en fejl.
Det her er en fejl.
Hvis du siger det.
X er lig med minus b.
X er lig med minus b…
X er lig med minus b, plus eller minus…
MATEMATISKE PRINCIPPER
Åh, ja.
- Synd for dig! - Kan du lide det?
Se hende lige.
Tid til et cigaretbrændemærke.
Hold nu op.
Hver eneste nat!
Burde hun ikke være i isolation?
Hvordan skal vi sove med sådan en psykopat?
DEN UNGE ADVOKAT KANG HYO-MIN REDDER UKENDT KUNSTNER
JEG SKULLE NOGET FØR ARBEJDE VI SES
Du stak altså af?
Men vi ses på kontoret.
Hvad skal jeg gøre?
PTSD?
Ja. Det er lægens vurdering.
Hun er ekstremt angst
og vågner og skriger af mareridt
næsten hver nat.
Hun oplever også følelsesløshed og smerter.
De andre indsatte bliver mere og mere utilfredse,
så vi følger situationen nøje.
Javel.
X er lig med minus b, plus eller minus
kvadratroden af b minus 4ac.
X er lig med
minus b plus eller minus kvadratroden af b opløftet minus 4a…
Hvordan går det?
Minus…
Frk. Kim Yeong-mi.
Ved du hvad?
Jeg lå i toppen af klassen i hele mellemskolen
og på gymnasiet.
Jaså.
Der står, at du kun afsluttede mellemskolen.
Jeg sprang fra efter andet år på gymnasiet.
Jeg var offer for grov mobning i skolen.
Det er et cigaretbrændemærke.
Er du allerede overrasket?
Det er sikkert værre, end du forestiller dig.
Siger du,
at offeret er…
Ja.
Hun stod bag det hele.
Hun gjorde dette mod mig.
Jeg troede, jeg kunne komme videre.
Jeg tog min studentereksamen og ville på universitetet,
men smerten fra dengang
overtog fuldstændigt min krop og sjæl.
Som en, der lige er blevet tævet,
havde jeg ondt i hele kroppen.
Jeg begyndte at tage psykiatrisk medicin.
Men pillerne endte med at æde mit sind op.
Jeg kunne slet ikke koncentrere mig om studiet.
Jeg kunne ikke stoppe med medicinen.
Uden pillerne
blev jeg plaget af minderne om den dag.
Ved vores første møde sagde du, at jeg var delvist ansvarlig.
Har vi mødt hinanden før?
Jeg må hvile mig.
Jeg tror, at pillerne gør mig døsig.
Okay.
Lad os se, hvem der vinder.
Leder du efter frk. Heo?
Hvad?
Ja.
Er hun ude af huset igen?
Ja.
Hun tog til en retssag i en anden by, men hun er tilbage i morgen.
Okay.
- Hvad? - Ikke noget.
- Vil du sige til, når hun er tilbage? - Selvfølgelig.
Skal jeg lægge en besked?
Nej.
Sig ikke, at jeg ledte efter hende.
- Okay. - Aldrig.
Javel.
Som forventet indeholdt investeringsaftalen en skadelig klausul.
Den gør det muligt at udnytte købsoptionen,
hvis direktøren anklages for underslæb.
Bluestone lånte altså 15 milliarder won
til Hynic Core Inc.,
udnyttede købsoptionen til at få aktier i Hynic Core Inc. gratis
og solgte dem til Optalyn for 120 milliarder won.
Bluestone gik altså derfra med mere end 100 milliarder won i overskud.
Det er virkelig noget.
Hvilket betyder,
at hr. Ko Seung-cheol
ikke bare tjente et tocifret milliardbeløb i udbytte,
han tjente også milliarder i advokatsalærer og bonusser
ved at repræsentere Optalyn,
da de købte Hynic Core Inc. af Bluestone.
Og det styrkede hans position
som regnmager hos Yullim.
Men tror du virkelig, at hr. Ko planlagde dette?
Hr. Ko
må have vidst, at Optalyn var ude efter Hynic Cores teknologi,
fordi Optalyn har været hans klient i mange år.
Men på det tidspunkt
repræsenterede Yullim både Hynic Core Inc. og Optalyn,
så man kunne ikke have rådgivet direkte
om Optalyns planlagte opkøb.
I så fald er det en overtrædelse af advokatloven.
Derfor fik han Bluestone ind, hvor han er begunstiget.
Netop.
En begunstiget har ingen ledelsesrettigheder,
så på overfladen ser det ud, som om han ikke kan blande sig.
Men i virkeligheden
trak han sikkert i alle trådene fra kapitalforvaltningsselskabet.
Altså et OEM-arrangement.
FOND MED UPASSENDE INVESTORINDGRIBEN
Hr. Ko er skjult som begunstiget, men det er vel stadig en interessekonflikt.
På overfladen er Bluestone en investeringsfond,
så kapitalforvalteren har al drifts- og beslutningsmæssig magt.
På papiret er hr. Ko bare begunstiget.
Og hvis investeringen blev foretaget indirekte via et SPV,
et selskab med specifikt afgrænsede opgaver,
er der ingen direkte juridisk interessekonflikt.
Og han skaffede en konfliktfraskrivelse og samtykkede til en potentiel konflikt.
Hvor grundigt.
Så bliver det svært at bevise, at det var et OEM-arrangement.
Selvom han i al hemmelighed trak i trådene bag formueforvalteren,
har han ikke efterladt beviser.
Jeg har måske svaret.
Okay, far.
Mor bad mig spise middag med hende, så jeg planlagde at tage over til campus.
Ja.
Okay.
Vi ses.
Hvor vover du at repræsentere morderen, der dræbte min datter?
Hvordan kunne du gøre det?
Hvordan?
Hvordan kan du forsvare det onde uhyre?
Hvad foregår der?
Hvem er du?
Flyt dig!
Jeg skal tale med den advokat, Kang Hyo-min,
eller hvad pokker hun nu hedder.
Fedt, ikke?
Op med dig!
Du kan ikke gøre det her. Vær venlig at gå.
Ja?
CHOI EUN-HEE
Hyo-min.
Kim Yeong-mi.
Tidligere hed hun Kim So-yun.
Hun blev anklaget for mord
for drabet på Choi So-yun.
Er hun en, jeg kender?
Tænk dig om.
Det skylder du hende da.
- Choi So-yun. - Jeg læste engang et interview, du gav
til et dameblad.
De spurgte, om der var noget, du fortrød,
eller noget, du ville gøre om.
Husker du, hvad du sagde?
At du intet fortrød,
for hvis du tog tilbage tusind gange,
ville du gøre det samme.
Du sagde, at du ikke fortrød nogen beslutning.
Er det virkelig, hvad du tænker?
Tror du oprigtigt på, at du har levet dit liv
uden noget at fortryde?
Du har ikke levet så fantastisk et liv.
Du er ikke andet end en hensynsløs egoist og hykler.
Du skrev love for handicappede og lavede frivilligt arbejde,
og alligevel opgav du din egen handicappede datter.
Du pressede på for lovgivning mod mobning i skolerne,
men du vendte Kim So-yun ryggen.
Forsøg i det mindste at føle lidt anger, så jeg kan forsøge at forstå dig.
B opløftet til anden potens…
Jeg husker dig.
Gør du?
Du ændrede dit navn fra Kim So-yun til Kim Yeong-mi.
Ja, jeg gjorde.
Jeg hadede det navn.
Hvorfor tror du, at Choi So-yun gjorde det mod mig?
Fordi vi hed det samme?
Fordi jeg ikke lånte hende en skolebog?
Eller
fordi jeg var hende den nye og stadig lå i toppen?
Det tror jeg ikke.
Jeg tror ikke, der var en grund.
Der er intet, der retfærdiggør sådan en ondskab.
- Dengang… - Du havde sikkert dine grunde.
Passive tilskuere har altid undskyldninger.
Men
ingen tilskuer er helt uskyldig.
En tilskuers tavshed
kan være lige så ond som gerningsmandens vold.
I sidste ende
er det som at tage gerningsmandens parti.
Vi er ikke bare ansvarlige for vores handlinger,
men også for vores mangel på handling.
Hvad vil du
have mig til at gøre for dig?
Få mig frifundet
for det mord, jeg begik.
Hvad?
Jeg ved,
at jeg begik en forbrydelse.
Men at blive dømt som morder
er det sidste, jeg ønsker.
Du slog med vilje Choi So-yun ned, og resultatet var,
at hun døde.
De ulykkelige ting, du har oplevet,
kan blive set som formildende omstændigheder,
men det ændrer ikke på, at dette er mord.
Hvis bare ét menneske havde støttet mig,
kunne jeg sidde, hvor du sidder nu.
Jeg kunne have været i toppen af klassen i stedet for dig.
Jeg ved,
at jeg er urimelig.
Men forsøg at række mig en hånd.
Du er…
…den eneste jeg har nu.
HR. YOON SEOK-HOON
Er du okay?
Ja?
Er du okay?
Hvad med din jakke?
Jeg har sendt den til renseriet.
Tak, fordi du hjalp mig tidligere.
Er hun mor til offeret i Kim Yeong-mis sag?
Ja.
Kender du frk. Kim?
Ja.
Da jeg tog hendes sag, huskede jeg hende ikke,
men vi gik på samme gymnasium.
Kim Yeong-mi var offer for brutal vold i skolen,
og den person, der døde,
var den primære gerningsmand.
Javel.
Jeg vil sørge for, at hun bliver frifundet for mordanklagen,
fordi jeg også er ansvarlig.
Hvad mener du?
OKTOBER 2013
Farvel.
Vi ses.
SKOLEOMRÅDE
Er du okay?
- Hvor irriterende. - Du godeste.
Du kan ikke bare springe ud på vejen.
Hvis du siger det.
Er du kommet til skade?
Du ramte mig ikke,
og jeg vil glemme det. Bare kør.
Hør her.
Du godeste.
Hendes mobiltelefon…
SMADREDE CHOI SO-YUNS FJÆS
ASKE OVENPÅ! SYGT!
JEG GIK HELT AMOK I DAG
SIKKE ET MESTERVÆRK
DU SKULLE HAVE STRAMMET TAPEN
DET SER IKKE SMERTEFULDT UD
Se her!
DU SKULLE HAVE SLÅET HÅRDERE
GGUNGYI
Hallo.
Ja, jeg har din telefon.
Nej. Få fat i din mor.
Jeg taler med hende.
Jeg indkalder udvalget mod vold i skolen i dag.
Offeret vil blive beskyttet,
og alle gerningsmændene vil blive bortvist.
Jeg vil også
indgive et strafferetligt søgsmål og et søgsmål om erstatning.
Arbejdende mødre kan ikke følge med.
I er de sidste, der hører noget.
Offeret
er Kim So-yun.
Siger hendes navn dig ikke noget?
Kim So-yun?
Ja.
Kim So-yun, der altid er i toppen af sin klasse.
Din datter lå tidligere
i toppen af klassen,
men hendes karakterer er faldet, siden So-yun dukkede op.
Se lige dig selv, du hjælper pigen,
der overgår din egen datter.
Kan du virkelig
høre dig selv?
Hør godt efter, frk. Choi, mor til Hyo-min fra 2.-4.-klassen.
Ingen kan bortvise min datter.
Hendes far er formand for bestyrelsen.
Forstår du?
Min families motto er desuden:
"Vær aldrig den, der bliver skubbet rundt".
Hvis min datter bliver ydmyget af udvalget,
tror du så ikke, at den vrede vil blive rettet mod din datter?
Det var ikke bare passivitet. Det var nærmere aktiv medvirken.
Min mor gjorde aldrig noget.
Jeg lod også hændelsen passere.
Kort tid derefter stoppede Kim So-yun
på gymnasiet,
og Choi So-yun tog til USA på udveksling.
Jeg fatter ikke, at jeg glemte hændelsen.
Jeg føler, at jeg har et ansvar som passiv tilskuer.
Hvis jeg kan gøre noget nu, vil jeg gerne hjælpe.
Jeg vil gerne tage føringen i denne sag.
Jeg vil føre den mundtlige procedure.
Er du sikker på det her? Det er din første straffesag.
Ja. Jeg kan klare det her.
All right.
Tak.
LIELSIUM HOTEL
Du lader til
at formå at inddrage folk.
Gør jeg?
- Synes du det? - Ja, selvfølgelig.
Nogle gange, når nogen er for perfekt,
mister de lidt af deres charme,
men med dig er det anderledes. Du har det hele,
men der en diskret fornemmelse af rummelighed.
Men jeg synes,
at den rummelighed kun gør dig endnu mere fængslende.
Gad vide, hvilken slags rum.
Den slags rum,
der føles, som om det vil
forblive tomt.
Det får mig til
at ønske at fylde
det rum.
RETTEN ER SAT
FØRSTE RETSMØDE I STRAFFESAGEN OM MORDANKLAGEN
Vil du være venlig at gentage det?
FORSVAR, TILTALTE
Ikke skyldig.
Hvad i alverden?
Hvordan kan hun ikke være skyldig?
Min datter blev myrdet!
Tilhørere på balkonen skal forholde sig stille.
Sid ned.
Er du helt klar over, at det at erklære sig ikke skyldig
i mordanklagen
kan være til stor ulempe for tiltalte
i sagens bredere sammenhæng?
Ja, det er blevet grundigt overvejet.
Men i denne sag udgør tiltaltes handlinger
ikke mord ifølge loven.
For at en mordanklage kan stadfæstes, skal både subjektive
og objektive elementer være til stede.
Med andre ord
skal hensigten om at dræbe og selve drabet finde sted samtidigt.
Det var ikke tilfældet her.
Lad mig forklare det med et enkelt eksempel.
Hvis person A tænkte på at dræbe person B,
men ikke gjorde noget,
udgør det ikke mord.
Hvis A den følgende dag ombestemte sig
og ikke længere havde til hensigt at dræbe B,
og B døde, fordi A tilfældigvis tabte noget,
udgør det heller ikke mord.
Dette skyldes,
at hensigten og handlingen ikke fandt sted på samme tid.
Det samme gælder for tiltalte, Kim Yeong-mi.
Det første slag
med en stump genstand blev foretaget
med den hensigt at skade,
men det førte ikke til offerets død.
Det andet sammenstød,
der resulterede i offerets død,
blev ikke udført med hensigt,
men skete under uforudsigelige omstændigheder.
Derfor
må denne sag vurderes i to forskellige dele.
Den første handling bør behandles som overfald,
og den anden falder ind under anklagen om død ved trafikulykke.
Jeg forstår.
Hyo-min er et geni.
Hr. anklager.
Hun er fantastisk.
Ønsker I at ændre anklagen?
ANKLAGER
Fru dommer, anklagemyndigheden mener,
at angrebet blev udført med den klare hensigt at dræbe.
Vi vil derfor fastholde
mordanklagen som den primære anklage.
Men
hvis retten afgør,
at betingelserne for mord ikke er opfyldt, vil vi tilføje forsøg på mord
og skade med døden til følge som alternativ.
Vi vil også tilføje anklager om overfald og død
i henhold til særloven om trafikulykker.
Har forsvaret nogen indvendinger mod ændringen i tiltalen?
Nej, fru dommer.
Vi har lagt ud,
nu skal vi finde det, der vinder sagen.
Ja.
Det er overvældende, men jeg vil gøre mit bedste.
Uanset hvor godt, du argumenterer i retten,
vil det ikke vinde sagen alene.
Kun velpolerede ædelsten bliver til strålende juveler.
Nøglen er at finde de skjulte ædelsten blandt fakta, der er til vores fordel.
Et forsvar er som at polere en ædelsten, det kan præsentere argumenter effektivt,
men det kan ikke skabe underbyggende fakta.
Jeg forstår.
Jeg har en aftale.
Farvel.
Du var fantastisk i dag.
Advokat Kang.
Du var så sej, advokat Kang.
Mange tak.
Jeg er nødt til at se ulykkesstedet.
Du har jo været der.
Måske har jeg overset noget.
Du er ikke efterforsker. Hvorfor gå så vidt?
Jeg vil se, om jeg kan finde en ægte ædelsten.
Jeg hørte, at du har tilbudt at betale advokatsalæret.
Virkelig?
Går du ikke for vidt?
Vi vil hjælpe dig.
Bare sig til. Vi vil hjælpe.
Hvad kan vi gøre? Skal vi lede efter en ædelsten?
MOR
Jeg har sendt noget referencemateriale pr. e-mail. Se på det.
Og jeg har overført Kim Yeong-mis advokatsalær
til din konto.
Ji-eun fortalte mig det.
Hvorfor fortalte hun min mor det?
Hvorfor skulle mor betale salæret?
JEG KLARER DET HVORFOR BLANDER DU DIG?
JEG HAR SENDT NOGET REFERENCEMATERIALE SE PÅ DET
Her er det.
Undskyld, at jeg bad dig møde mig her.
Nej da!
Jeg er vild med stedet.
Jeg bør bede hr. Lee holde møder et sted som dette.
Hr. Lee skal ikke kende til dette sted.
Glem det.
Smag det her. Jeg har allerede bestilt.
Det ser lækkert ud.
Det er da løgn!
Hvad fanden?
Undskyld.
Se dig dog for!
For fanden da.
Hør her.
Hør her?
Hvorfor er du så grov?
- Hvad? - Det var begge vores fejl,
så hvorfor er du så grov?
Hallo!
Jeg er kunde her. Er du tosset?
Alt det ævl over en skide Americano til 3.000 won?
Jeg tror også, jeg vil købe en.
Du er helt ude af kontrol.
Hvad med dig selv?
Hallo!
Hvor er bestyreren?
Få fat i bestyreren, for fanden!
Jeg vil sørge for, du bliver fyret i dag!
Hør her, din store nar,
ved du, hvor svært det er at finde medarbejdere?
Jeg bliver ikke fyret på grund af en nar.
Og stedet her er ikke bare en café. Det er et globalt firma.
Tror du, det er en kaffebar fra de skide 80'ere?
"Skide"?
Din lille…
Prøv bare.
Værsgo. Smask mig en.
- Hvad… - Så kan jeg tæve dig.
Hvad pokker?
Undskyld mig.
- Det er til renseriet. - Er du ejer her?
Nej.
Hvad rager det så dig?
Du er for højrøstet.
Jeg gør ikke det her for penge til renseriet.
Undskyld mig.
Hvad foregår der?
Hvem er du?
Jeg er bestyrer her.
Du vil ikke tro,
- hvad din medarbejder gjorde… - Vær venlig at gå.
Hvad?
Bare gå, og stop den ballade.
Ved du, hvad hun sagde til mig?
Okay. Jeg beder dig om at gå og holde op med at lave ballade.
- Kender du hende? - Nej.
Lad os tage tilbage til kontoret.
Jeg henter bilen.
Mød mig udenfor.
Hvorfor blandede du dig?
Jeg kunne selv klare det.
Hvorfor blandede du dig?
Det var ikke, fordi det var dig.
Tag ikke fejl.
Hvad er dit problem?
Havde du været vred, hvis det var en anden?
Nej.
Du ville have takket dem.
Tror børn, at deres forældre betaler for synder fra et tidligere liv?
Tror du, vi er helgener, der ikke bliver sårede?
Nej.
Vi heler heller ikke nemt, når vi bliver sårede.
Du tror, det er din ret at råbe ad dine forældre.
Mor.
Hvad?
Må jeg ringe til dig?
Ja.
Hvad er dit nummer?
YULLIM, HEO MIN-JEONG
Jeg ringer ikke for tit.
Okay.
Hvor smukt.
Jeg vidste ikke engang, om blomsterne var visnet.
Vi burde gøre dette oftere.
Jeg har hørt fra andre advokater,
at du har forbedret dig meget.
Slet ikke.
Jeg har stadig lang vej igen.
Men
jeg har gjort en stor indsats.
Da jeg først kom med på teamet for fusioner,
var hele jargonen så svær, at jeg knap nok forstod halvdelen af, hvad der foregik.
Jeg ved, at de taler koreansk,
men det kunne lige så godt have været fransk.
Det sker. Det ved jeg.
Den slags lærer man ikke på jurastudiet.
Det gør man ikke.
Det er derfor,
jeg fik for vane at optage indtalte noter.
Jeg blev ved med at lytte til dem om og om igen,
indtil det endelig gav mening.
Det var så svært.
Det er en god idé.
Fryser du?
- Nej. Jeg er okay. - Værsgo.
CHOI YUN-GEUN HAR DU TID I DAG?
SKAL VI GÅ EN TUR I AFTEN?
VÆRELSE 930, LIELSUM HOTEL
PARTNER HA DU-SIK
Hvad så?
Tog du fotos eller ej?
Jeg…
Jeg tog dem,
men de blev slettet.
Hallo!
Hvordan kan du kvaje dig sådan?
Jeg skal møde hende onsdag aften.
På et hotel.
Skal du?
Det skulle du have sagt først.
Fru Kwon
må have været desperat.
Ingen fejl denne gang.
Jeg forstår.
Onsdag…
Hvad mener du?
Alle overflødige medarbejdere hos Yullim er folk, hr. Ko skylder en tjeneste.
Han kunne nok ikke selv fyre dem.
Han vil sikkert bruge dig som et værktøj til omstrukturering,
mens han planlægger at skubbe dig ud, når arbejdet er gjort.
Vil han gå så vidt?
Det giver mening.
En, der arbejder for hr. Ko,
vil begynde at arbejde for at slippe af med dig.
Han hader
af få snavsede hænder, så han vil ikke selv gøre noget.
Ha Du-sik inviterede mig til frokost forleden.
Du ved vel, at han er hr. Kos højre hånd?
Ja.
Hr. Ha og hr. Ko er to alen af et stykke.
Hr. Ha er en lusket type.
Hvis der ikke er noget snavs at finde,
vil han bare lave noget
på den mest svinske måde.
Svinske måde?
For eksempel at bruge værtinder, arrangere affærer og tilbyde seksuelle tjenester.
Han vil nærme sig dig på samme måde.
Han ved ikke bedre.
Siger du, at han vil sende en mand til mig eller sådan noget?
Det er muligt.
Du kan ikke forvente bedre. Sådan er hans standard.
Når man kun har en hammer, ligner alt et søm.
DOMSTOL
SIDSTE RETSMØDE
Fru dommer, tiltalte
slog offeret i hovedet med et stumpt våben, hvilket udgjorde
den første handling, der bragte offeret i livsfare.
Højesteret anerkendte, at når et offer bliver slået
og fejlagtigt formodes at være død, begraves i live og kvæles,
udgør den samlede handling en fortløbende drabshandling.
Det fortilfælde, anklageren nævner, er ikke relevant i denne sag.
I den nævnte sag troede tiltalte fejlagtigt,
at offeret var død og begravede vedkommende,
og den handling var den direkte dødsårsag.
Men i nærværende sag
var der en ny og uafhængig indblanding fra offerets side.
Dette bryder kontinuiteten i handlingerne, som fremsat af anklageren.
Hvad mener du helt præcist med
"uafhængig indblanding"?
Det henviser til offerets vane med at gå over vejen uden at se sig for.
Offeret, Choi So-yun, overtrådte jævnligt færdselsregler.
Tre måneder før sin død blev hun påkørt af en bil, da hun gik over vejen,
og blev behandlet ambulant.
Hun var også noteret for 12 færdselsovertrædelser de sidste tre år.
Og først og fremmest…
JEG HAR SENDT NOGET REFERENCEMATERIALE SE PÅ DET
Anklageren vil sikkert påstå
ved den kommende retssag, at angrebet med et stumpt våben
og sammenstødet med bilen udgør én sammenhængende handling.
For at modbevise dette
skal det bevises, at årsagssammenhængen mellem handlingen og døden blev brudt.
Du skal bevise, at der var et uafhængigt brud i årsagskæden
for at modbevise anklagerens påstand.
Jeg var lige ved at køre Choi So-yun ned med min bil, da hun gik på gymnasiet.
Jeg kørte over for grønt,
da Choi So-yun pludselig løb ud midt på vejen.
Det var en vej med fire baner,
så det var meget farligt for en fodgænger at krydse den.
Der var både en vejbro og en tunnel,
men Choi So-yun valgte at gå over vejen.
Folk ændrer sig ikke så let.
Her er det.
Vil I hjælpe mig?
Vi skal have overvågningsoptagelser fra ulykkesstedet.
Måske for seks måneder?
Jeg skal anmode om bevarelse af bevismateriale.
Jeg skal også bruge offerets færdselsbøder.
Overfaldet fandt sted i nærheden af en bar,
som offeret ofte besøgte.
Parkeringspladsen ved baren ligger på den anden side af vejen.
Ulykken skete på en sekssporet, dobbeltrettet vej,
der var usikker for fodgængere at krydse,
men offeret valgte at gå over vejen.
Desuden besøgte offeret i de seks måneder forud for sin død
den samme bar 34 gange,
og krydsede ulovligt vejen på samme måde hver gang.
Obduktionen viste, at traumet
fra det stumpe våben førte til en hjernerystelse,
men den egentlige årsag til døden var hjerteruptur forårsaget af
en sammentrykning af brystet fra sammenstødet.
Siger du, at min datter selv var skyld
i sin egen død?
Synes I, det giver mening?
Stilhed i min retssal!
Et udbrud mere, og jeg får dig fjernet fra denne retssal.
Jeg kan ikke…
Myeong-suk, nej.
Fald ned.
Fald nu ned.
At acceptere anklagerens påstand
er at strække årsagsforbindelsen mellem tiltaltes handling
og offerets død ud over rimelighedens grænser.
Denne sag bør ikke behandles som mord,
men som to separate og uafhængige hændelser.
Skade forvoldt af en stump genstand og død forårsaget af en bilulykke.
Jeg vil indgive beviser, der støtter denne påstand.
Anklager, fremsæt jeres strafpåstand.
Anklagemyndigheden anmoder om, at tiltalte idømmes 25 år i fængsel.
Forsvar, fremsæt jeres afsluttende argumentation.
Fru dommer,
jeg taler i dag ikke bare som forsvarsadvokat,
men som en enkeltperson,
der oprigtigt anerkender sagens alvorlige natur.
Tiltalte, Kim Yeong-mi,
var offer for grov mobning i skolen.
Og jeg var
en af dem, der så på
og vendte det blinde øje til volden.
Hvad mener du?
Jeg vil gerne indgive
en 12 år gammel videooptagelse som bevis, der viser tiltalte,
der udsættes for vold i skolen.
Fru dommer, kilden til den nævnte video er uklar,
og den har ingen direkte relevans i denne sag.
Der er stor risiko for at tilføre offeret og dennes familie yderligere skade.
Det er rigtigt.
Som anklageren har sagt,
har denne video ingen direkte relevans i denne sag.
Men
den er et vigtigt bevis, når tiltaltes dom skal fastsættes,
fordi den viser, hvordan tiltaltes udsættelse
for mobning i skolen har påvirket hendes nuværende sindstilstand
og bidraget til forbrydelsen.
Hvis beviset indgives for at hjælpe med domsafsigelsen over tiltalte,
kan den være tilladelig i begrænset omfang.
Jeg tillader den.
Hvad?
Min datter er død,
og du vil vise en mobningsvideo nu?
Hvem gider se dumme videoer om vold i skolen?
Stilhed i min retssal!
Kalder du virkelig dig selv dommer?
Hvorfor?
Hvorfor forsvarer du morderen?
Retsbetjent, før hende ud.
Slip mig!
Slip mig så!
I slipper ikke godt fra det her!
Jeg sværger, jeg slår jer alle ihjel!
Værsgo at fortsætte.
Fru dommer,
før videoen bliver afspillet,
må tiltalte så have lov til at bære en øjenmaske
og støjudlignende høretelefoner under visningen
for at minimere potentielt traume?
Det tillader jeg.
Vil du dække dine øjne og lytte til musikken?
Hr. Yoon.
RETTEN ER SAT
Tid til et cigaretbrændemærke.
Du ved vel,
at du får ondt i øjnene, hvis du flytter dig, ikke?
Her kommer det.
Du godeste.
VIDNE
Gør det ondt?
Nu vil jeg gerne vise
optagelser af tiltalte fra før, mobningen begyndte.
Du kan tage øjenmasken af.
En, to, tre.
- God rengøring! - Stop så!
Tiltalte, Kim Yeong-mi,
var en dygtig og flittig elev,
der altid lå i toppen i skolen,
lige til sit andet år på gymnasiet.
Hun var en almindelig pige, der lo med sine venner
og drømte om fremtiden.
Havde det ikke været for den grove mobning, hun blev udsat for,
ville hun ikke stå her i dag som tiltalt,
men være ude i verden
og bidrage til samfundet ved at realisere sit fulde potentiale.
Hun ville måske endda have min plads,
eller måske sidde ved siden af dig, fru dommer, som assisterende dommer.
Fru dommer,
tiltaltes forbrydelse
må aldrig retfærdiggøres eller tilgives,
og hun må tage den straf, den oprigtigt fortjener.
Men hvis denne sag afsluttes udelukkende gennem straf,
vil vi have mistet endnu et liv.
Loven skal ikke kun tjene til at straffe,
men også til at tilbyde nye muligheder
gennem rehabilitering og genintegrering i samfundet.
Den forbrydelse, Kim Yeong-mi begik,
er ikke kun en personlig tragedie,
den er resultatet af et samfundsmæssigt svigt, vi valgte at ignorere.
At støtte hendes rehabilitering
handler om mere end en personlig forløsning.
Vi kan genoprette den medfølelse
og det ansvar, vi forsømte,
og bane vejen for et mere retfærdigt og humant samfund.
Jeg vil indgive en underskriftindsamling fra 84 af tiltaltes gymnasiekammerater,
passive tilskuere som jeg selv.
Fru dommer,
jeg beder indtrængende retten overveje
dette materiale og underskriftindsamlingen ved fastsættelsen
af den passende straf.
Giv Kim Yeong-mi muligheden for at starte forfra og genopbygge sit liv.
Tiltalte.
Fremsæt din sidste udtalelse.
Jeg erkender min forseelse.
Jeg fortryder oprigtigt min handling.
Jeg vil ydmygt acceptere den dom, jeg bliver givet.
Retten vil nu afsige sin dom.
Retten
finder berettigelse i forsvarets påstand om, at der er brud i årsagskæden
mellem tiltaltes overfald
med et stumpt våben
og offerets død.
Som sådan anses overfaldet og bilsammenstødet som
ikke-relaterede og separate hændelser.
For det første,
tiltalte slog
offeret med en stump genstand med den hensigt at forvolde legemlig skade,
hvilket førte til hjernerystelse.
Dermed er betingelserne for legemsbeskadigelse opfyldt.
For det andet,
hvad angår bilulykken,
undlod tiltalte at holde ordentligt udkig,
hvilket førte til offerets død. Dette udgør en anklage om at forvolde død
i henhold til særloven om trafikulykker.
For de to forseelser idømmer retten hermed tiltalte
to års fængsel.
Dette afslutter domstolens afgørelse.
Hvad er det her?
Mobbevideoer og fotos, der lå på Choi So-yuns telefon.
Havde du stadig hendes telefon?
Ja.
Jeg gav den aldrig tilbage til hende.
Den var gemt væk.
Det her vil hjælpe dig med dommen.
Om det du sagde tidligere…
Mor, jeg var…
Hvis jeg kunne gå tilbage i tiden med min nuværende alder, erfaring
og alt, hvad jeg har lært,
ville jeg måske have valgt klogere.
Men
det var den bedste beslutning, jeg kunne træffe på det tidspunkt,
og det kan jeg ikke ændre nu.
For
kernen i alle beslutninger, jeg traf,
var min kærlighed til dig, Hyo-min.
Så længe den kærlighed forbliver uændret,
ville jeg træffe den samme beslutning hver gang, selv i fortiden.
Det var derfor, jeg sagde, at jeg intet fortryder.
Men…
efter det du sagde,
føler jeg anger for første gang.
Jeg kan klare det. Hvorfor blander du dig?
- Hvad laver du? - Du godeste.
Hr. Yoon.
Jeg troede, I alle skulle mødes.
De er alle på grillbaren i nærheden af kontoret.
Er der noget galt?
Det er bare…
Mit hoved føles lidt tungt.
Hvorfor er du her endnu?
Jeg har stadig noget arbejde.
Jeg kommer nogle gange herop for at klare tankerne.
Det er dejligt.
Hvad er?
Bare alting.
Udsigten, stemningen,
og…
…mit uventede møde med dig.
Alt.
Retssagen i dag…
…var en af de mest imponerende, jeg nogensinde har set?
Virkelig?
Man siger, at folk først træffer intuitive beslutninger,
og siden finder de frem til logiske årsager.
Derfor siger man, at intuition er en gave fra Gud,
og fornuft er dens trofaste tjener.
Dit argument var både intuitivt og teknisk velunderbygget
og præsenterede et klart, logisk ræsonnement for dommeren.
Det holdt en god balance mellem følelser og fornuft.
Du gjorde det godt.
Du gjorde det også godt.
Hvad gjorde jeg godt?
Når du møder en klient, der vil hele sine ar gennem en retssag,
skal du se under arrene.
Slip dine fordomme, og se på kernen.
For mig
er retfærdighed at beskytte dem, jeg skal beskytte.
Tænk ikke som en snæversynet person fanget i dogmer.
Se det større billede.
Du er en fantastisk skulptør.
Du arbejder tålmodigt med medarbejdernes ru kanter
og mangler,
mens du får det potentiale frem, de ikke vidste, at de havde.
Af alle de skulpturer, du har formet, hvem er så dit største mesterværk?
Lee Jin-woo?
Kang Hyo-min?
Bingo.
Du burde smile oftere.
Der er ingen grund til at lade være.
Det vil jeg.
BEYOND THE BAR
Hvad er din plan?
Lad os gøre alt, hvad loven tillader.
- Hvad er dit problem? - Hr. Yoon.
Hr. Yoon. Tag dig sammen.
På forhånd tak.
Jeg er så bekymret.
- Du skulle have sagt det. - Du gav mig aldrig en chance.
Du skulle have gjort det klart.
Har du planer for i morgen?
- Hallo. - Kom.
Hr. Ko står bag hr. Ha Du-sik.
Han lader ikke stå til.
De har anlagt sag mod Bluestone.
Du får dit firma tilbage.
Tekster af: Gitte Hovedskov